《马嵬八景次韵为阎方伯赋 其一 马嵬故垒》
明代·程敏政

槐里西来一故城，乱离曾列几屯营。千家已托英雄庇，百战谁争竖子名。

夕照有情山戍改，东流无限野塘平。关中此日今蕃盛，赢得荒基蔓草生。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。